Oficiālais Vēstnesis L 008 , 11/01/1989 Lpp. 0009 - 0010

Speciālizdevums somu valodā: Nodaļa 3 Sējums 28 Lpp. 0102

Speciālizdevums zviedru valodā: Nodaļa 3 Sējums 28 Lpp. 0102



Komisijas Direktīva (1988. gada 15. decembris), ar ko nosaka lapu biešu un sarkano biešu šķirņu grupas, uz kurām attiecas Padomes Direktīvas 70/458/EEK par dārzeņu sēklu tirdzniecību nosacījumi par tās I pielikumā minēto kultūru izolāciju (89/14/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1970. gada 29. septembra Direktīvu 70/458/EEK par dārzeņu sēklu tirdzniecību [1],kurā jaunākie grozījumi izdarīti ar Direktīvu 88/380/EEK [2], un jo īpaši tās I pielikuma 4. sadaļas A daļas pēdējo teikumu, tā kā ar Komisijas Direktīvu 87/481/EEK [3] ir grozīti Direktīvas 70/458/EEK I pielikuma 4. sadaļā izklāstītie kultūru izolācijas nosacījumi lapu biešu sēklu un sarkano biešu sēklu ražošanai; tā kā saskaņā ar Direktīvu 87/481/EEK minimālais attālums no blakus esošiem tās pašas apakšsugas augiem, kas varētu izraisīt nevēlamu svešapputi, ir atkarīgs no tā, vai lapu biešu vai sarkano biešu kultūras šķirne pieder pie tās pašas šķirņu grupas, kā minēto augu šķirnes; tā kā tādēļ ir jānosaka lapu biešu un sarkano biešu šķirņu grupas, kas ir minētas Direktīvas 70/458/EEK I pielikuma 4. sadaļas A daļā; tā kā šajā direktīvā paredzētie pasākumi ir saskaņā ar Pastāvīgās lauksaimniecības, dārzkopības un mežsaimniecības sēklu un pavairošanas materiāla komitejas atzinumu, IR PIEŅĒMUSI ŠO DIREKTĪVU. 1. pants Direktīvas 70/458/EEK I pielikuma 4. sadaļas A daļā minētās lapu biešu un sarkano biešu šķirņu grupas ir tās, kas ir uzskaitītas šīs direktīvas pielikumā. 2. pants Dalībvalstis veic vajadzīgos pasākumus, lai vēlākais līdz 1990. gada 1. janvārim izpildītu šīs direktīvas prasības. Par to tās tūlīt informē Komisiju. 3. pants Šī direktīva ir adresēta dalībvalstīm. Briselē, 1988. gada 15. decembrī Komisijas vārdā — priekšsēdētāja vietnieks Frans Andriessen [1] OV L 225, 12.10.1970., 7. lpp. [2] OV L 187, 16.7.1988., 31. lpp. [3] OV L 273, 26.9.1987., 45. lpp. -------------------------------------------------- PIELIKUMS I. Beta vulgaris L. šķirne vulgaris, lapu biete un Beta vulgaris L. šķirne conditiva Alef, sarkanā biete. Ja kultūra ģenētiski pieder pie viendīgstu šķirnes, vairākdīgstu šķirnes uzskata par citai grupai piederošām. II. Beta vulgaris L. šķirne vulgaris, lapu biete. Ievērojot I punktu, šķirnes iedala šādās piecās grupās pēc to raksturlielumiem: Grupa | Raksturlielumi | (1) | (2) | 1 | Balts kātiņš un bāli zaļa lapa, bez antocianīna krāsojuma | 2 | Balts kātiņš un vidēji vai tumši zaļa lapa, bez antocianīna krāsojuma | 3 | Zaļš kātiņš un vidēji vai tumši zaļa lapa, bez antocianīna krāsojuma | 4 | Rozā kātiņš un vidēji vai tumši zaļa lapa | 5 | Sarkans kātiņš un lapa ar antocianīna krāsojumu | III. Beta vulgaris L. šķirne conditiva Alef, sarkanā biete. Ievērojot I punktu, šķirnes iedala šādās piecās grupās pēc to raksturlielumiem: Grupa | Raksturlielumi | (1) | (2) | 1 | Šaura eliptiska vai eliptiska forma saknes garengriezumā un sarkans vai purpurkrāsas saknes mīkstums | 2 | Apaļa vai plata eliptiska forma saknes garengriezumā un balts saknes mīkstums | 3 | Apaļa vai plata eliptiska forma saknes garengriezumā un dzeltens saknes mīkstums | 4 | Apaļa vai plata eliptiska forma saknes garengriezumā un sarkans vai purpurkrāsas saknes mīkstums | 5 | Šaura, iegarena forma saknes garengriezumā un sarkans vai purpurkrāsas saknes mīkstums | 6 | Šaura trīsstūrveida forma saknes garengriezumā un sarkans vai purpurkrāsas saknes mīkstums | --------------------------------------------------